ועדת הכספים, כנסת 25, פרוטוקול מספר 260, 2023-12-05 00:00

משה גפני: אני  מתכבד לפתוח את ישיבת ועדת הכספים

משה גפני:  יש הצעות לסדר

משה גפני:  מיכל, בקשה

מיכל שיר סגמן: תודה, אדוני היושב ראש

מיכל שיר סגמן:  אני רוצה לדבר על המתווה של העיר אילת

מיכל שיר סגמן:  אני יודעת שדנו בזה פה בוועדה

מיכל שיר סגמן:  שמענו את ראש העיר, אנחנו מודעים לבעיות, לכן אי אפשר שלא לתחום את הנושא הזה בזמן

מיכל שיר סגמן:  העיר אילת כל יום שעובר טובעת יותר עמוק ממה שהיא נמצאת

מיכל שיר סגמן:  הם צריכים את הפתרונות כמה שיותר מהר

מיכל שיר סגמן:  אדוני היושב ראש, אני מבקשת שתתחום את הנושא הזה בזמן - כלומר, שזה לא יהיה בעוד חודש,  אחרת נהיה בניתוח שהצליח והחולה מת

מיכל שיר סגמן:  בבקשה לקבוע תאריך

מיכל שיר סגמן:  בוא נאמר שאחרי התקציב ניקח עוד שבוע

מיכל שיר סגמן:  לקבוע ממש זמן מתי צריכים להביא את המתווה, אחרת - -      

משה גפני: הם אמורים להביא לפה את המתווה של נובמבר ושם לעשות את זה

משה גפני:  על המתווה של נובמבר הייתה החלטה בממשלה

משה גפני:  זה אמור להגיע לכאן מיד אחרי התקציב

מיכל שיר סגמן: מתי?     

נאור שירי: אדוני היושב ראש, המתווה לא קשור לאילת

יצחק פינדרוס: להתנות את זה, זה מה שהיושב ראש אומר

נאור שירי: למה להתנות?      

משה גפני: הוויכוח מיותר

משה גפני:  מה שמיכל אמרה זה שנקבע מועד

נאור שירי: היא צודקת

משה גפני: אני הצעתי שהמועד יהיה כשמביאים את זה עכשיו

נאור שירי: מתי זה?     

משה גפני: זה צריך להיות מיד אחרי התקציב, יש כבר החלטה

נאור שירי: בשבוע הבא?     

משה גפני: כן

נאור שירי: ביום חמישי הבא יש מתווה לאילת?     

משה גפני: אחרי הנושא של התקציב הם אמורים להביא את נובמבר

משה גפני:  לא נאשר את נובמבר מבלי שאנחנו עושים את המתווה, ועל זה מדברים גם אצלנו היועצים המשפטיים וגם במשרד האוצר

משה גפני:  כולם יודעים שצריך להגיש את המתווה של אילת, על זה אין ויכוח

משה גפני:  מה שמיכל אומרת - תקבע מועד, מכיוון שאם לא יהיה מועד יכול להיות שזה יקרה אבל אחרי - -     

מיכל שיר סגמן: בדיוק, ואז כבר יצוצו בעיות

חמד עמאר: יש לך לו"ז לתקציב?     

משה גפני: כנראה בשבוע הבא במליאה

משה גפני:   אני רוצה לגמור את זה פה מהר, אבל במליאה זה ייקח זמן

נאור שירי: יש לי הצעה איך מסיימים את זה ממש מהר

משה גפני: איך?     

נאור שירי: תוותרו על הדברים המוסכמים שאתם יודעים שהם מיותרים, תפטרו שרים

משה גפני: יש לי הרבה הצעות לגבי דברים שצריך לוותר

נאור שירי: מעולה, תבטל, ואז בארבע וחצי דקות התקציב עובר

נאור שירי:  אתה לא מקבל?     

משה גפני: אני מקבל, הכל בסדר

משה גפני:  הגעתי מזמן למסקנה שאנחנו יכולים להידבר בינינו

חנוך דב מילביצקי: נאור, אתה אומר - תעשה מה שאנחנו רוצים ויהיה הכל בסדר

ולדימיר בליאק: גישה מעניינת

נאור שירי: חס וחלילה

נאור שירי:  אני חושב שתסכים איתי על 90% ו-10% תרוויח

משה גפני: אורית, בקשה

אורית פרקש הכהן: בוקר טוב

אורית פרקש הכהן:  אני רוצה להעלות שתי נקודות כהצעה לסדר בפתח הדיון

אורית פרקש הכהן:  דבר ראשון, אנחנו מתחילים כמה פעימות של חקיקה שמעמיקות את הגירעון ואת ההוצאות הממשלתיות בעשרות מיליארדי שקלים

אורית פרקש הכהן:  אני מבקשת מהיושב ראש לכבד את תפקידה של הוועדה הזאת ולא להזמין לכאן את שר האוצר כשאי אפשר לשאול אותו שאלות

אורית פרקש הכהן:  אני חושבת שמחזה החרפה שהיה כאן אתמול בכך שמגיע השר למניפסט שקרי של 10 דקות ואנחנו מוצאים מהחדר, או ליתר דיוק אני, כדי לשתות קפה כי אסור לשאול שאלות, זה שורש הטעות

אורית פרקש הכהן:  אני מבקשת להבא לכבד אותנו, חברי הוועדה, להביא את השר כראוי, להגיד לו: "קח את הזמן שלך, דבר, ואחרי כן חברי הכנסת יוכלו לשאול אותך שאלות מקצועיות"

אורית פרקש הכהן:  ככה נימנע גם מהתקלה הזאת וגם מהמראה הלא מכובד שהיה אתמול

אורית פרקש הכהן:  באמת באמת שאי אפשר היה להקשיב לדברים המאוד לא מדויקים בלשון המעטה, לכן לא יכולנו אלא להתערב ולתקן את כבוד השר

אורית פרקש הכהן:       דבר שני - קיבלנו עכשיו חוות דעת משגית, היועצת המשפטית של הוועדה, בקשר לכך שהממשלה לא עמדה בהוראות חוק-היסוד לעניין התקציב הדו-שנתי

אורית פרקש הכהן:  בחוות הדעת של שגית אפיק היא אומרת שנכון להיום הממשלה מפרה את לוחות הזמנים וייתכן מצב שהדבר הזה יגרע אם הוא לא יכניס לתוקף את הוראות הקיצוץ הרוחבי, את ה-"פלאט"

אורית פרקש הכהן:  אני רוצה להבין מה היא בדיוק אומרת, כי היא נותנת לנו כאן כל מיני הנחיות

אורית פרקש הכהן:  אם אפשר, אדוני היושב ראש, להזמין אותה שתסביר לנו איך הדבר הזה משליך עלינו בהצבעות היום

משה גפני: תודה רבה

משה גפני:  ולדימיר, בקשה

ולדימיר בליאק: תודה רבה, אדוני היושב-ראש

ולדימיר בליאק:  אתמול הגיע לכאן שר האוצר

ולדימיר בליאק:  עזבו שאחרי כל מה שראש אגף התקציבים אמר והראה לנו במצגת, אם זה היחלשות כלכלת ישראל והוצאות המלחמה החריגות בסך של 19 מיליארד שקלים, שר האוצר קרא לזה משברון - זה מראה על רמת הניתוק – אלא הוא גם היה מאוד לחוץ ומיהר לעזוב

ולדימיר בליאק:  בהמשך היום למדנו למה הוא מיהר לעזוב - כי הוא הלך לטפל במניעת פינוי המאחז הבלתי חוקי בהר חברון

ולדימיר בליאק:  זה בדיוק מבטא את סדר העדיפויות העקום שהביא אותנו לאסון הזה - גם לאסון הביטחוני וגם למשבר הכלכלי עוד לפני המלחמה

ולדימיר בליאק:  האיש הזה לא ראוי להיות במקום הזה

ולדימיר בליאק:  מדינת ישראל ראויה לשר אוצר יותר טוב, יותר אחראי ופחות מנותק

אורית פרקש הכהן: במשרה מלאה גם

ולדימיר בליאק: גם במשרה מלאה

משה גפני: נעמה לזימי, בקשה

נעמה לזימי: תודה רבה

נעמה לזימי:  ועדת הכספים עוד מימי ההפיכה המשטרית הופכת להיות פרוקסי חד משמעי, נטול סמכות, נטול כוח למרות שיש הרבה כוח, ולא מקיימת דיונים על השלכות כלכליות, לא מתייחסת לאזהרות של מומחים ודרג מקצועי

נעמה לזימי:  תראו, אנחנו צריכים לייצר ודאות לאזרחים מעל הראש של הממשלה כי זאת ועדה שמטרתה לפקח פרלמנטרית

נעמה לזימי:  אז כן, לעשות מתווה שלא צריך לחדש חודש בחודשו ולהתיש מפונים, ניצולים, עצמאים, עסקים קטנים

נעמה לזימי:  אם מביאים לנו, לידיעתנו, שחיילי מילואים עכשיו הולכים להיות משוחררים לחודש ואז לחזור, הרי ברור לכולנו ה"ברוך" הכלכלי שאנחנו מכניסים את האנשים שמגינים עלינו עכשיו

נעמה לזימי:  מה לעשות, הם אלה ששומרים עלינו, לא אף אחד אחר

נעמה לזימי:  הוודאות הזו צריכה להיכנס לכאן, לפיקוח הפרלמנטרי, בכל מה שנוגע למפונים, ניצולים, עצמאים, עסקים, מילואימניקים, אימהות בבתים

נעמה לזימי:  כשאנחנו מתפקדים כעושי דברה של ממשלה, של שרים, של מי שמעל הראש שלנו ושל הציבור מכתיב בניתוק ועיוורון מוחלט, יש כאן בעיה

נעמה לזימי:  אתמול הייתה הוכחה לזה

נעמה לזימי:  אתמול כשהגיע שר האוצר לאיזה מניפסט, ליטופים, זה הראה בדיוק את מה שאנחנו אומרים מההפיכה המשטרית עד למחדל הכי גדול של עם ישראל שהבאתם אותנו אליו - תתאפסו על עצמכם

נעמה לזימי:  תודה

משה גפני: תודה רבה

משה גפני:  חמד, בקשה

חמד עמאר: אדוני היושב ראש, אחד הדברים החשובים ביותר לשר בממשלת ישראל זה להגיד את האמת

חמד עמאר:  לא יכול להיות מצב ששר מציג במליאה, מציג בתקשורת ומציג בוועדה שהקיצוץ בכספים הקואליציוניים הוא 70%, אבל אז מגיעים אנשי המקצוע מהמשרד ואומרים שמתוך ארבעה מיליארד כספים קואליציוניים שנשארו קוצצו רק 960 מיליון שקל

חמד עמאר:  לפי כל חישוב של ילד בן שש לא מדובר ב-70%

חמד עמאר:  או שהשר לא יודע לעשות חשבון, או שהוא משקר לנו בוועדה, משקר לנו במליאה, משקר לנו בתקשורת, נותן נתונים מוטעים לציבור ולעם ישראל

חמד עמאר:  לא יכול להיות מצב כזה, אדוני היושב ראש

חמד עמאר:  גם אתה כיושב ראש צריך להגיד את האמת, לבוא ולהגיד לכולם: "אנחנו מעבירים לכאן, מעבירים לכאן"

חמד עמאר:  אני אומר לך, אם נהיה ישרים ונגיד את זה לציבור, יכול להיות שחלק מהציבור יגיד: "כל הכבוד, לפחות אתם אומרים את האמת"

חמד עמאר:  לשקר לציבור ולחשוב שחברי הכנסת שיושבים כאן לא יודעים לעשות חישוב, לא יודעים לקרוא את התקציב, זו טעות גדולה של שר האוצר

חמד עמאר:  בושה ששר האוצר מגיע ומפחד לקבל שאלות

משה גפני: תודה רבה

משה גפני:  חנוך, בקשה

חנוך דב מילביצקי: נעמה, אני מאוד מסתייג מכל מה שאמרת לגבי החקיקה המשפטית ולגבי המצב שאנחנו הם אלה שהבאנו  אליו וכו'

חנוך דב מילביצקי:  אני חושב שכולנו, ללא יוצא מן הכלל, צריכים להסתכל על מעשינו בקפידה, לבדוק מה תרמנו ואיפה אנחנו יכולים להשתפר

אורית פרקש הכהן: אנחנו כל היום צריכים לעשות חשבון נפש

ינון אזולאי: עד עכשיו הגב שלי כואב מהדריסות שלכם - -     

נעמה לזימי: על החד פעמי

יצחק פינדרוס: על מעונות היום

נאור שירי: ועל הסוכר

יצחק פינדרוס: למעונות היום התנגדת

יצחק פינדרוס:  גם לגיל הפנסיה של הנשים התנגדת

יצחק פינדרוס:  איזו צביעות

נעמה לזימי: אתה מדבר? אתה שהשווית חיילי מילואים מהקהילה הגאה לחמאס? תתנצל לפחות

יצחק פינדרוס: איזו צביעות

נעמה לזימי: אתה לא צבוע? אמרת שהם יותר גרועים מהחיזבאללה וחמאס

נעמה לזימי:  אתה צריך להתבייש כל יום, להוריד את הראש בפני אלה שמחרפים את נפשם בעזה עכשיו

נעמה לזימי:  תוריד את הראש

יצחק פינדרוס: את שקרנית, בכלל לא דיברתי על חיילי מילואים

יצחק פינדרוס:  את שקרנית וצבועה, זה מה שאת

חנוך דב מילביצקי: נעמה, לגבי הדברים שדיברת עליהם שעברו אולי בלי פיקוח מספיק, אנחנו מתכוונים להתייחס ולרדת לפרטים במסגרת התקציב החדש של 2024

חנוך דב מילביצקי:  אני חושב שכולנו, בטח בוועדה הזאת, מחויבים להראות לציבור שלנו ולציבור של הצד השני שאנחנו שמים כרגע את הפוליטיקה בצד ומשתדלים להיות ענייניים

נעמה לזימי: בבקשה, תקצצו, תהיו ענייניים

חנוך דב מילביצקי: אני מאוד אשמח אם כולנו, ואני מדבר קודם כל לעצמי, נקפיד קצת יותר בשביל לתת לציבור את מה שמגיע לו

משה גפני: אני לא זוכר אם היית בקדנציה הקודמת, אבל פה לא נעשה שום דבר, ונעמה יודעת את זה, נגד שר האוצר

חמד עמאר: לא, עכשיו אתה לא אומר את האמת

חמד עמאר:  אלכס קושניר הלך נגדנו כל הזמן

נאור שירי: חנוך ואני לא היינו, אבל טלוויזיה יש לנו בבית

נאור שירי:  אתה רציני?      

חמד עמאר: היינו צריכים להתחנן לאלכס קושניר שיעביר משהו כאן

משה גפני: כשהיינו מסכמים עם יושב ראש הוועדה, הוא היה חוזר אלינו למחרת והיה אומר, "מצטער, השר לא נתן"

חמד עמאר: אלכס היה מאוד עצמאי ועשה עבודה מעולה כאן

משה גפני: אין בעיה, הוא היה יושב ראש ועדה מצוין, רק הוא לא עשה שום דבר נגד הממשלה

יצחק פינדרוס: הכל בתיאום איתך

חמד עמאר: איתי?     

יצחק פינדרוס: כן

יצחק פינדרוס:  אדוני היושב ראש, אתמול היו פה שני דברים ששמתי לב אליהם

יצחק פינדרוס:  אחד, כולם גיחכו על הנושא של הכלכלה, קיצוצים, מהפכות, הייטק, אבל הגירעון בדיווח של הכלכלנית הראשית, לא של אגף התקציבים, היה אמור להיות אחוז וחצי בשנת 2023

יצחק פינדרוס:  זה אומר שאילולא המלחמה כל הסיפורים, כולל משבר הדיור שבגלל זה הייתה ירידה בהכנסות, וכולל משבר הייטק שמישהו ארגן אותו - -     

ולדימיר בליאק: מי ארגן אותו?      

נאור שירי: גפני, זו האשמה בוטה מאוד

ולדימיר בליאק: אתה צריך לשתוק, אין לך זכות לדבר עכשיו

ולדימיר בליאק:  פירקתם את החברה הישראלית, הבאתם עלינו את האסון הגדול בתולדות המדינה

ולדימיר בליאק:  אין לכם בושה? עכשיו אתה תשתוק, חוצפן

חמד עמאר: פינדרוס, לפני המלחמה הייתה ירידה בהכנסות של 10 מיליארד שקל

חמד עמאר:  אתה קיבלת עודף

יצחק פינדרוס: אחוז וחצי גירעון - -     

ולדימיר בליאק: הרסתם את הכלכלה עוד לפני המלחמה

יצחק פינדרוס: אמר הכלכלן שאחוז וחצי היה אמור להיות הגירעון אחרי הסיפור של משבר הדיור, של ההייטק - זאת אומרת, 0

יצחק פינדרוס: 75 פחות ממה שהיה אמור להיות בחוק

ולדימיר בליאק: זה לא נכון, הגירעון בחוק הוא 1

ולדימיר בליאק: 1, וזה התקציב שהוא הצביע עליו

יצחק פינדרוס: העובדות לא משנות

ולדימיר בליאק: אין לכם זכות לדבר עכשיו 

ולדימיר בליאק:  אתם צריכים לשתוק עד סוף הקדנציה

יצחק פינדרוס: העובדות לא משנות בכלל, העיקר הצעקות

יצחק פינדרוס:  כשדיברו על הסיכון שקורה עם עלויות האשראי ואמר פה מי שאמר שזה הולך לעלות עוד חמישה מיליארד שקלים, קם מישהו מאגף אחר במשרד האוצר ואמר שזה הולך לעלות 30 מיליון שקל

יצחק פינדרוס:  זאת אומרת, התדרוכים של העיתונות הכלכלית ושל האופוזיציה פשוט עובדתית לא נכונים

יצחק פינדרוס:  אפשר לצעוק, אפשר לומר, אבל עובדתית הנתונים לא נכונים

יצחק פינדרוס:  צריך לומר את האמת ולשים אותה על השולחן

חמד עמאר: פינדרוס, אל תשכח את האמירה שלה על כך שאנחנו ב-1

חמד עמאר: 5 גירעון ונגיע ל-2

חמד עמאר: 5%

חמד עמאר:  אם אנחנו עד עכשיו בירידה של 10 מיליארד שקל בהכנסות, אנחנו נגיע ל-25 מיליארד שקל

חמד עמאר:  היינו מסיימים ב3

חמד עמאר: 5% גירעון, אבל עכשיו לא נסיים אפילו ב-3

חמד עמאר: 7%, נסיים בהרבה יותר

משה גפני: חבר הכנסת קרויזר, בקשה

יצחק קרויזר: עוד בוקר קשה עם בשורה על שלושה לוחמי צה"ל שנפלו בקרבות הגבורה ברצועת עזה

יצחק קרויזר:  אני מניח שכולנו שולחים תנחומים למשפחות ואיחולי החלמה מהירה לפצועים

יצחק קרויזר:  אני רוצה לחדד את מה שאמרה חברת הכנסת נעמה בנושא הוודאות העסקית

יצחק קרויזר:  כמי שנמצא עדיין מילואים וגם נמצא בכנסת, חוסר הוודאות של המילואימניקים בעלי העסקים, פחות השכירים, היא מאוד גדולה, בטח במתווים שעכשיו מתפרסמים, של יציאה לפרקי זמן של 45 ימים, חודשיים, תלוי בכל יחידה ובגזרת הלחימה שהיא נמצאת בה

יצחק קרויזר:  אני אשמח אם תוכלו יותר לדייק

יצחק קרויזר:  יכול להיות שאתם מוציאים חומר, רק הוא לא מועבר בצורה מספיק ברורה לחבר'ה שנמצאים בשטח ונמצאים באיזה שהוא ערפל מאוד מאוד גדול

יצחק קרויזר:  צריך לשים על זה דגש מאוד מאוד גדול, כי החבר'ה בשטח נמצאים באי ודאות אדירה לגבי עתידם הכלכלי, לגבי מה הם  עושים כשהם חוזרים הביתה ל-45 יום עם העסקים שלהם בתור עצמאים, עם הפיצויים וכו'

משה גפני: נאור, בקשה

נאור שירי: יש סיכוי שמשהו ישתנה, או שאנחנו במסלול הירוק לתקציב?      

משה גפני: על מה אתה מדבר?     

נאור שירי: על ההערות שלנו, על הדברים שאנחנו אומרים

משה גפני: מה למשל? בעניין של הפחתת הגירעון – לא, בעניין של התקציב – כן

נאור שירי: על התקציב כן?     

משה גפני: כשנדבר על התקציב

משה גפני:  אני מבקש להביא את ההסתייגויות

שולמית אלוני: אני אעבור על ההסתייגויות לפי הסיעות

שולמית אלוני:  ההסתייגויות הראשונות הן של קבוצת רע"ם

שולמית אלוני:  קבוצת רע"ם התייחסה לתזכיר, לא להצעת החוק, לכן בהמשך נעשה את ההתאמות הדרושות

שולמית אלוני:  בסעיף 20(א) במקום "הצבאיות" יבוא "החברתיות"

משה גפני: מי בעד ההסתייגות, ירים את ידו?     

משה גפני: ההסתייגות לא התקבלה

אליהו (אלי) רביבו: 	נציגי האוצר, מה בין אותו חריש שביצעתם לבין מה שהציג פה שר האוצר? אנחנו לא פיונים, תסבירו

אליהו (אלי) רביבו:  מה זה הכל במחשכים? מה, אתם באמת מצפים שנצליח לדלות מתוך איזה שהוא דף סתום את הנתונים? 	     

מיכאל ביטון: הרב רביבו, אתה יכול להסביר לנו על מה אתה כועס?     

אליהו (אלי) רביבו: ההסתייגויות שלכם בחלקן הלא מבוטל הסתייגויות צודקות

אליהו (אלי) רביבו:  ביקשנו חזור ואמור שלא נגיע לרגע הזה שבו נצטרך להציף את זה כקואליציה ולשאול את השאלות היותר מביכות שיעכבו את ההצבעה

אליהו (אלי) רביבו:  נציגי האוצר, על הצורך התקציבי החדש בהתאמה ל-2023 אני צורח חודש וחצי

אליהו (אלי) רביבו:  נציגי האוצר מצאו מקורות מימון לצורך החדש – הוא עומד על כ-11 מיליארד שקל

אליהו (אלי) רביבו:  שר האוצר הביא אתמול ארבעה מיליארד שקל, מה שאומר ששישה מיליארד שקל נופלים על הגדלת יעד הגירעון

אליהו (אלי) רביבו:  תראו לנו היכן נמצאים השישה מיליארד שקל, זה מה שאני מבקש

חמד עמאר: זה מה שביקשנו אתמול

אליהו (אלי) רביבו: אתה ביקשת ולא נענית, אבל אני אבקש ואני אענה

אליהו (אלי) רביבו:  אתה יודע למה? כי יש לי קצת יותר אצבעות ממך

אליהו דלל: כשביקשתי בסוף הדיון אתמול לקבל תשובות מהאוצר, אמרתם לי שיביאו לי היום

אליהו דלל:  מה ביקשתי? אמרתי שהגירעון של 3

אליהו דלל: 7 - -     

אליהו (אלי) רביבו: לא יהיה 3

אליהו (אלי) רביבו: 7

אליהו (אלי) רביבו:  ניסיתי לסגור את זה איתכם עד לפנות בוקר

אליהו (אלי) רביבו:  לא הבנתם לאן אני הולך? עכשיו תבינו

אליהו (אלי) רביבו:  אתם עובדי מדינת ישראל, שמעתם? אל תתבלבלו

ולדימיר בליאק: מה אתה תוקף אותם?     

אליהו (אלי) רביבו: שיראו לנו איפה השישה מיליארד שקל

ולדימיר בליאק: לך לשר האוצר

ולדימיר בליאק:  מה אתה צועק עליהם?     

אליהו (אלי) רביבו: שיפנו לשר האוצר ויגידו שחברי ועדת הכספים מבקשים לדעת מה הם הגישו לו

נעמה לזימי: שר האוצר הוא לא תינוק שנשבה

נעמה לזימי:  דבר איתו ותבין מה קורה

נעמה לזימי:  מה אתה רוצה מהם?      

אליהו (אלי) רביבו: הוא לא שר האוצר

ולדימיר בליאק: ואתה רכז הקואליציה ולא האופוזיציה, לכן תשתדל לא לצרוח על האופוזיציה

אליהו (אלי) רביבו: אין קואליציה ואופוזיציה, אנחנו פועלים באופן ענייני

נעמה לזימי: זה מדהים שכשצריך אותנו אין קואליציה ואופוזיציה

אליהו דלל: אדוני היושב ראש, אתמול היה דיון מעמיק שבסופו ביקשתי לדעת ולקבל רשימה ממה הגירעון נובע, למה רוצים 3

אליהו דלל: 7% ולא 3%, ואז דיברנו על כך שהאוצר יביא לנו איזו שהיא רשימה שמראה מאיפה המספר הזה

אליהו דלל:  את זה הייתי צריך לראות היום

אליהו דלל:  אם אני לא רואה היום קשה לי להצביע

איתי טמקין: 	ההצעה שמונחת בפני חברי הכנסת מדברת על עדכון תחזית ההכנסות, כאשר לשנת 2023 אין שאלת מדיניות, התחזית מובאת כמות שהיא

איתי טמקין:  כדרג מקצועי לא המלצנו בשנת 2023 לשנות משהו במדיניות המס של המדינה, כי אנחנו לא חושבים שבתחילת מלחמה זה הזמן לשנות מדיניות מס

איתי טמקין:  אנחנו רואים ירידה בהכנסות שנובעת בחלקה מדברים שקרו לפני המלחמה ובחלקה נובעת בגלל המלחמה, אבל לא המלצנו לגבי שנת 2023 - -      

נעמה לזימי: מה קרה לפני המלחמה?     

איתי טמקין: אין הדבר נכון לגבי תקציב 2024 שיבוא לכאן בשבועות הקרובים

איתי טמקין:  שם אנחנו כבר סבורים שצריך לטפל בצד ההכנסות, לרבות ביטול של רכיבי מס שעד היום היו קיימים

איתי טמקין:  לא היו פערים בין העמדה המקצועית לבין העמדה שמובאת פה לגבי צד ההכנסות

איתי טמקין:       לגבי הצד של ההוצאות מובאות כאן בקשות לשתי הגדלות בתקציב הקרוב

איתי טמקין:  הגדלה אחת היא הגדלה ביטחונית והגדלה אחת היא הגדלה אזרחית

איתי טמקין:  ההגדלה הביטחונית עומדת על 17 מיליארד שקל

איתי טמקין:  העמדה המקצועית הייתה שצריך להגדיל את התקציב בגין ההוצאות הביטחוניות

איתי טמקין:  הדיונים שהתקיימו בתוך הממשלה ובמשרד האוצר, ושם היו פערים, נגעו למימון ההוצאה האזרחית

איתי טמקין:  מובאת כאן בפניכם הצעה להגדיל את ההוצאה האזרחית בהיקף של כמעט תשעה מיליארד שקל

איתי טמקין:  אנחנו הצענו שלל הצעות שהיו מאפשרות להגיש חבילה מאוזנת על פני השנים 2023,2024 שהייתה מממנת את כל ה-8

איתי טמקין: 8 מיליארד שקל

ולדימיר בליאק: האם מאוזנת אומר בלי להגדיל את הגירעון?     

איתי טמקין: 	עדיין הגירעון היה צריך לגדול בגין הירידה בהכנסות ובגין ההוצאה הביטחונית

איתי טמקין:  לגבי ההוצאה האזרחית הצענו חבילה מאוזנת על פני שתי השנים

איתי טמקין:  החבילה גם כללה ביצוע התאמות בתקציב 2024 כדי לממן הוצאות ב-2023

אורית פרקש הכהן: זה היה מונע גזירות?     

איתי טמקין: לא בסוגיה שמובאת בפניכם היום

איתי טמקין:  גם ככה אין פה הצעות להעלאות מסים

אורית פרקש הכהן:  כשאתה מגדיל תקציבים למגזרים מסוימים וזה משתרשר לשנה הבאה, זה אומר מס עקיף על הציבור

אורית פרקש הכהן:  אי אפשר להגיד שאין כאן דברים שמשליכים על מסים עקיפים

איתי טמקין: ברור שכל הוצאה שמגדילים ביום אחד מישהו בעתיד יצטרך לממן, אין שאלה

איתי טמקין:  אנחנו רצינו להציג חבילה אזרחית מאוזנת לגבי שתי שנות תקציב

איתי טמקין:  ההחלטה ששר האוצר קיבל, ואפשר להתווכח, הייתה להביא את תקציב 2023 לחוד ואת תקציב 2024 לחוד

איתי טמקין:  בצורה הזאת מאוד קשה לכנס את כל החבילה האזרחית במלואה

איתי טמקין:  גם לגבי 2023 חשבנו שאפשר להציג צעדים בהיקף נרחב יותר כדי לצמצם את ההוצאה האזרחית

ולדימיר בליאק: כמה?      

איתי טמקין: הובאו לכאן שינויים בהיקף פנימי של שלושה מיליארד שקל, כאשר אנחנו חשבנו שהשנה הזאת אפשר להציג עוד שלושה-ארבעה

איתי טמקין:  הממשלה החליטה לשים את 2024 בצד, בדיון נפרד, וכרגע להביא בפניכם את 2023 בלי ההשלכות ל-2024

איתי טמקין:  זאת ההצעה שמונחת בפניכם

ולדימיר בליאק: אתה אומר שב-2023 הצעתם עוד שלושה-ארבעה מיליארד שקלים

מיכאל ביטון: אמרת שהגירעון בעתיד, ב-2024, יהיה מההוצאה המוגדלת לביטחון, אבל לגבי ההוצאה האזרחית יימצאו דרכים איך לא להגדיל את הגירעון

מיכאל ביטון:  מה זה הרציונל הזה שהוצאה לביטחון מראש היא כזאת שפורצת את מסגרת הגירעון אבל הוצאה אזרחית לא פורצת?      

תמר לוי בונה: 	לא אמרנו שצד ההוצאות האזרחיות יקטן כתוצאה מזה

תמר לוי בונה:  יש כאן שני דברים שאנחנו מבינים שצריך לממן באמצעות גירעון, כשאחד מהם הוא המשמעותי ביותר

אורית פרקש הכהן: הצבאי

תמר לוי בונה: והוא גם נפרד מהחלק השני

מיכאל ביטון: למה הוא בטוח מהווה הגדלת גירעון והאזרחי לא?      

תמר לוי בונה: זה לא פוגע בהיקף של ההוצאות

מיכאל ביטון: לא מעניין אותי ההיקף

מיכאל ביטון:  לא שאלתי למה אין היקף הוצאות אזרחיות גדול, שאלתי על הסיווג

תמר לוי בונה: אין הבדל בתקציב מבחינת המעמד של זה

תמר לוי בונה:  מבחינת הגדלים היה סביר שבגודל הזה לא נוכל לעמוד

מיכאל ביטון: זה 17 וזה 11

חנוך דב מילביצקי: אנחנו עכשיו קובעים יעד גירעון x

חנוך דב מילביצקי:  האם בכך שאנחנו קובעים עכשיו יעד גירעון x, אנחנו בהכרח מחויבים לזה שב-2024 זה יהיה יעד הגירעון המינימאלי?     

איתי טמקין: 	לא, בשנה הבאה אנחנו נמצאים במקום אחר לגמרי

איתי טמקין:  חלק מההוצאות שחשבנו שכרגע אפשר לעצור יהיו בתקציב של שנת 2024 ויהיה הרבה יותר קשה לבטל אותן או לקחת אותן אחורה, לכן יש השלכות מסוימות של האישור פה גם על תקציב 2024

איתי טמקין:  בתקציב 2024 תהיו רשאים לקבוע את הגירעון

אליהו דלל: מה החשיבה שלכם מבחינת הגירעון לגבי 2024?       

איתי טמקין: זה טיפה מוקדם מידי

איתי טמקין:  אנחנו נמצאים במקום לא קל מבחינת התחזיות לשנת 2024, כי המספרים משתנים כל יום בהיקפים שלא הכרנו

איתי טמקין:  כמה ימי הפוגה תוך כדי הלחימה הורידו את ההוצאות הביטחוניות

איתי טמקין:  הכל מזיז את ההיקפים בצורה די ניכרת, לכן קצת מוקדם מידי לדבר

איתי טמקין:  הדבר היחידי שברור לגבי שנת 2024 בהיבט של הגירעון - שלא תהיה יותר סבלנות מבחינת השווקים להגיד: "זה הגירעון ואותו מביאים", יהיה ברור שגדלים פה הרבה דברים שצריך לממן בצורה ניכרת

וליד אל-הואשלה: דיברת על תשעה מיליארד שקלים בהגדלה הזאת לצרכים חברתיים-אזרחיים

וליד אל-הואשלה:  איפה הנוסחה שמדברת על החברה הבדואית? פנינו אליכם, למס רכוש

וליד אל-הואשלה:  הבתים שנפגעו כתוצאה ישירה מרקטות לא קיבלו מענה עד עכשיו מרשות המסים

וליד אל-הואשלה:  אנחנו לא רואים שזה נמצא בתכניות שלכם - לא בהגדלה הזאת ולא בגירעון הזה

וליד אל-הואשלה:  בתי הספר בחברה הבדואית הם עד עכשיו ללא מיגון

וליד אל-הואשלה:  האם זה נמצא בתכניות שלכם?      

איתי טמקין: מס רכוש הוא לא חלק מהדיון כאן, הוא לא חלק מתקציב המדינה

איתי טמקין:  אני לא חושב שיש בתקציב הזה מענה למיגון

וליד אל-הואשלה: איך יכול להיות שאתם משאירים אוכלוסייה שלמה, בתי ספר, תושבים?     

משה גפני: זה לא נוגע לדיון כאן

נעמה לזימי: איתי, אמרת שיש ירידה בהכנסות כתוצאה ממה שהיה לפני המלחמה

נעמה לזימי:  מה היה לפני המלחמה?   

איתי טמקין: יש ירידה לעומת התחזית המקורית לגבי השנה הזאת בהיקף של 25 מיליארד שקל

איתי טמקין:  אם משייכים אותם באופן גס, אז 15 משויכים ללחימה, 10 מיליארד משויכים ללפני המלחמה

איתי טמקין:  הירידה של ה-10 מיליארד שקל נגרמה גם מגורמים עולמיים כמו ריבית שנשארה יותר ארוכה לאורך זמן, האטה בכלכלה העולמית, האטה בהייטק העולמי, וגם מגורמים ייחודים לכלכלה הישראלית, שזה הרפורמה המשפטית והנתח שנבע בעקבותיה, כשאת זה ראו בביצועים של הבורסה הישראלית בשנה האחרונה

חמד עמאר: כשדיברת על תקציב 2024 רמזת בצורה ברורה שתהיה העלאת מסים

איתי טמקין: לא אנחנו קובעים

חמד עמאר: אמרת שצריך לשנות את הנושא של ההכנסות

איתי טמקין: אמרתי שנביא בפני שר האוצר והממשלה הצעות גם להפחתת הוצאות וגם להגדלת הכנסות

חמד עמאר: הגדלת הכנסות זה דרך מיסים

איתי טמקין: ככל שהאירוע הזה מתארך לא תהיה ברירה אחרת אלא לעשות התאמות בתקציב, כאשר ההתאמות בתקציב זה הפחתת הוצאות או הגדלת הכנסות

איתי טמקין:  אנחנו נביא הצעות גם בצד הזה וגם בצד הזה בפני הממשלה והיא רשאית להחליט שהיא לא עושה את זה

איתי טמקין:  האחריות היא עליה

ולדימיר בליאק: איתי, אמרת שההמלצה המקצועית שלכם הייתה להסיט עוד בערך ארבעה מיליארד שקל

ולדימיר בליאק:  האם הכוונה שלכם הייתה לכספים הקואליציוניים?     

איתי טמקין: גם לגבי יתר רכיבי התקציב שלא קשורים לכספים הקואליציוניים וגם לגבי רכיבים שקשורים להחלטה 511, שאלה הסכמים פוליטיים, ההצעה שלנו הייתה לקחת יותר מתקציבי המשרדים

איתי טמקין:  שר האוצר קיבל החלטה שהוא לא רוצה לפגוע עד כדי כך בפעילות המשרדים ובתקציבים האלה

אורית פרקש הכהן: כמה יותר בקואליציוני?     

אליהו (אלי) רביבו: איתי, אתה ואנשיך מצאתם סעיפי תקציב שניתן לקזז, לקצץ לטובת מינוף צורכי המלחמה

אליהו (אלי) רביבו:  חלק מהסעיפים לא הגיעו לכאן, הם פשוט נפלו בדרך

אליהו (אלי) רביבו:  אתה יכול לעדכן איזה סעיפים המלצתם לקצץ ולא נלקחו בחשבון?     

איתי טמקין: אנחנו בסוף חלק מהממשלה

איתי טמקין:  כשאנחנו באים לפה אנחנו מציגים את העמדה הממשלתית

איתי טמקין:  אני לא נכנס לכל דיון פנימי שהיה במשרד האוצר על רכיב כזה או אחר

איתי טמקין:  יש שורה של משרדי ממשלה שנופלים באותה החלטה מדוברת של 511

איתי טמקין:  אנחנו הצענו שבשנה הזאת לא יתקיים בהם תקציב בכלל, למעט תקציב תפעול בסיסי של המשרד, אבל ההחלטה שהתקבלה הייתה לאפשר להם לבצע פעולות מסוימות של המשרד, וזאת ההחלטה שמובאת בפניכם

אורית פרקש הכהן: 511 זה הסכמים קואליציוניים

אורית פרקש הכהן:  מה הייתה ההצעה שלכם? שהסכום הקואליציוני יהיה נמוך ויישאר סעיף בסיסי בלבד?     

איתי טמקין: יש משרדים מסוימים שכל התקציב שלהם בנוי על אותה החלטת ממשלה

איתי טמקין:  אנחנו סברנו שבעת הזאת הקשר של אותם משרדים למלחמה יותר נמוך

אליהו (אלי) רביבו: אתה יכול לשקף מה הם ואת ההיקפים? אנחנו יודעים שבאופן מצרפי מדובר על כשישה מיליארד שקל

איתי טמקין: חלק גדול מאותם שישה מיליארד שקל כבר בוצעו לפני שהתחילה המלחמה, לכן לא היו רלוונטיים לאירוע הזה

איתי טמקין:  אנחנו לא נכנסים לכל דיון פנימי שהיה באוצר, אנחנו רוצים להציג לכם את חלופות המדיניות מלמעלה

איתי טמקין:  אני לא נכנס פה לכל הצעה ברמת עשרות מיליוני השקלים הבודדת, כי בסוף שר האוצר הביא את ההצעה בפני הוועדה ואנחנו מייצגים את עמדת הממשלה

איתי טמקין:  אנחנו כן נגיד שיש משרדי ממשלה מסוימים שהתקציב שלהם כולו מבוסס על אותה החלטת ממשלה

איתי טמקין:  אחרי שהצענו שבתקופה הזאת של שנת 2023 אותם משרדים לא ייהנו מתקציב מתוקף אותה החלטה, החליטו לקצץ להם את התקציב אבל להשאיר להם איזה - -     

חמד עמאר: אתה יכול להגיד באיזה משרדים מדובר?     

יצחק פינדרוס: נגב וגליל, מורשת, מסורת

אליהו (אלי) רביבו: אני מבקש שהוא יפרוט בפנינו

יצחק פינדרוס: אלה משרדים שאתה מכיר

אורית פרקש הכהן: משרד מורשת, משרד ירושלים, משרד משימות, משרד התפוצות

אליהו (אלי) רביבו: אני לא יודע איזה משרדים

יצחק פינדרוס: כל מה שיש ב-511

אורית פרקש הכהן: משרד מורשת, משרד משימות לאומיות, משרד ירושלים, משרד התפוצות

אורית פרקש הכהן:  חצי מיליארד שקלים כספים קואליציוניים מועברים למשרד למשימות לאומיות

משה גפני: מה שעומד על סדר היום זה שמבקשים לסדר את המסגרת, את הפחתת הגירעון

משה גפני:  מבקשים 17 מיליארד שקל עבור תקציב הוצאות הביטחון ו-13

משה גפני: 5 מיליארד עבור הוצאות המלחמה בעורף, שזה אוכלוסיית בתי מלון, מענקים למפונים, כיתות כוננות, רווחה, חינוך, תעסוקה ועבודה

משה גפני:  ההצבעה שלנו היא להוסיף לנושאים האלה, לביטחון ולנושא האזרחי

אורית פרקש הכהן: מורשת זה למאמץ המלחמתי?     

משה גפני: לא מורשת

אורית פרקש הכהן: ו-89 מיליון שקל לחיזוק הזהות היהודית?      

משה גפני: לא

יצחק פינדרוס: זה היה קודם

אורית פרקש הכהן: זה לא קודם

אורית פרקש הכהן:  פינדרוס, אנחנו בימים אחרים

אורית פרקש הכהן:  יש פה 100 מיליון שקל תוספת למשרד לשירותי דת

משה גפני: אני מחדש את הישיבה

משה גפני:   הליכוד הוציא הודעה

משה גפני:  אדוני מרכז הקואליציה, אתה יכול להגיד משהו?     

אליהו (אלי) רביבו:  אדוני היושב ראש, אני חייב לומר למשרד האוצר באמצעות נציגיו כאן, כשלתם בשמירה על הקופה הציבורית

אליהו (אלי) רביבו:  אני מרגיש, ואני לא היחיד כאן שמרגיש, שאתם פשוט פועלים במחשכים, מורחים את הוועדה ופועלים בניגוד לעמדה המקצועית המתבקשת כפי שאתם הגעתם למסקנה שלה קודם

משה סולומון: עמדה מקצועית של מי?     

אליהו (אלי) רביבו: של עצמם

אליהו (אלי) רביבו:  אם הם היו מבינים אחרת, אני האחרון שהייתי בא ללמד אותם מקרו כלכלה

אליהו (אלי) רביבו:  אמרתי את עמדתי המקצועית, אבל אני מחויב למדינת ישראל, אני מחויב לקואליציה ולבקשת תנועת הליכוד והעומד בראשה

אליהו (אלי) רביבו:  להגדיל את יעד הגירעון עד אין סוף זה לא ערכי, זה לא ערכי הליכוד ולא ערכיי שלי

אליהו (אלי) רביבו:  לאור לוחות הזמנים, אדוני היושב ראש, שהם מאוד מאוד צפופים, ולאור גודל השעה, אני עושה את החשבון עם עצמי ביחד עם חבריי

אליהו (אלי) רביבו:  קיימנו התייעצויות מרובות ואנחנו מנסים להיות גם חכמים ולא רק צודקים

אליהו (אלי) רביבו:  כל הדגשים שלנו ויבואו לידי ביטוי לקראת תקציב 2024

ולדימיר בליאק: או 2025

אליהו (אלי) רביבו: קודם כל ב-2024

אליהו (אלי) רביבו:  אני לא אאפשר בתפקידי זה, ביחד ובתיאום עם חבריי, בוודאי הנציגים של סיעת הליכוד כאן בוועדה, להיות חלק מתקציב שאינו מרוסן, שלא לקח בחשבון מענה הוליסטי של מגוון רחב של אפשרויות כפי שביטאתי מספיק פעמים

ולדימיר בליאק: ולכן תצביעו בעד

אליהו (אלי) רביבו: כן, ולדימיר, אנחנו נצביע בעד

ולדימיר בליאק: זה מה שנקרא נלחמנו כמו אריות ונפלנו כמו זבובים

ולדימיר בליאק:  כמה פאתוס

אליהו (אלי) רביבו: ממש לא פאתוס

ולדימיר בליאק: אתה תצביע על 3

ולדימיר בליאק: 7 אחרי כל מה שדיברת?     

אליהו (אלי) רביבו: אני לא מתכוון להצביע נגד הצגת הדברים כפי שנציגי האוצר מביאים אותם לכאן

ולדימיר בליאק: אתה תצביע כי אמרו לך להצביע

אליהו (אלי) רביבו: ולדימיר, אתה רואה חשבון, אתה משכיל ומנוסה

אליהו (אלי) רביבו:  אני עדיין לא

אליהו (אלי) רביבו:  אני לא בא להחליף כאן את משרד האוצר

ולדימיר בליאק: אתם הולכים להצביע על כל השחיתות הזאת ותקציב הבושה הזה

אליהו (אלי) רביבו: לא ציפיתי לשמוע ממך משהו אחר

משה גפני: אנחנו אמורים להצביע על תקציב שמיועד גם לביטחון וגם לנושאים האזרחיים שכולנו חפצים בהם

משה גפני:  אנחנו על תקציב 2024 נקיים דיון נפרד, לא קשור לכל העניין הזה

משה גפני:  אני מסכים לחלוטין שצריך למצוא את הפתרונות לבעיות שהתעוררו כאן

משה גפני:  העיתוי, הזמן והמציאות - -     

ולדימיר בליאק: זה לא הזמן, נכון?     

אליהו (אלי) רביבו: ולא לגשת לפתרון הקל והזמין של הגדלת יעד הגירעון כמוצא יחיד, שזה מה שיעמוד כנר לרגלנו במהלך הדיונים על תקציב 2024

משה סולומון: אדוני היושב ראש, אני שמח שבסוף הייתה כאן הבנה להצביע על תקציב אחראי

שולמית אלוני: אנחנו חוזרים להסתייגויות

שולמית אלוני:  היינו בהסתייגויות של קבוצת רע"ם

שולמית אלוני:  בהסתייגות מס' 2, במקום "הצבאיות" יבוא "הרווחתיות"

משה גפני: מי בעד, מי נגד?      

משה גפני: ההסתייגות לא התקבלה

שולמית אלוני: בהסתייגות מס' 3, במקום "הצבאיות" יבוא "המשפטיות"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: בהסתייגות מס' 4, במקום "הצבאיות" יבוא "השוויוניות"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: בהסתייגות מס' 5, במקום "הצבאיות" יבוא "לקידום זכויות האוכלוסייה הערבית"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: בהסתייגות מס' 6, במקום "ועדת השרים לענייני ביטחון לאומי" יבוא "ועדה המורכבת מנציגי אופוזיציה וקואליציה"

משה גפני: מי בעד, מי נגד?         

משה גפני: ההסתייגות לא התקבלה

שולמית אלוני: בהסתייגות מס' 7, במקום "ועדת השרים" יבוא "שר הרווחה"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: במקום "ועדת השרים" יבוא "השר לשוויון חברתי"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: במקום "ועדת השרים" יבוא "חבר כנסת מטעם סיעת רע"ם"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: במקום "ועדת השרים" יבוא "שר הפנים"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: אחרי "הממשלה" יבוא "לאחר אישור כלל הסיעות"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: אחרי "הממשלה" יבוא "לאחר אישור חברי ועדת הפנים"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: אחרי "הממשלה" יבוא "לאחר אישור סיעות שונות בכנסת"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: במקום "צבאיים בשל פעולות הצבאיות" יבוא "חברתיים בשל הפעולות החברתיות"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: במקום "צבאיים בשל הפעולות הצבאיות" יבוא "שוויוניים בשל הפעולות לשוויון חברתי"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: במקום "בשל הפעולות הצבאיות" יבוא "בשל הפעולות לקידום זכויות האוכלוסייה הערבית"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: אנחנו עוברים לקובץ ההסתייגויות של סיעת יש עתיד

שולמית אלוני:  בשם החוק, במקום "חוק הפחתת הגירעון" יבוא "חוק הפחתת או הגדלת הגירעון"

ולדימיר בליאק: אנחנו למעשה מגדילים את הגירעון, לא מפחיתים אותו, אז מן הראוי שזה יבוא לידי ביטוי גם בשם החוק

משה גפני: מי בעד, מ נגד?     

משה גפני: ההסתייגות לא התקבלה

שולמית אלוני: במקום המילים "1

שולמית אלוני: 95" יבוא "אחד אחוזים"

ולדימיר בליאק: שמענו שגם ההמלצה המקצועית של אגף התקציבים הייתה לעשות יותר הסטות בתוך התקציב, כולל קיצוץ של לפחות ארבעה מיליארד שקלים בכספים הקואליציוניים

ולדימיר בליאק:  אם זה היה נעשה, היינו יכולים להקטין את הגירעון בקטע האזרחי מ-1

ולדימיר בליאק: 95 לאחוז אחד

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: בסעיף 20(ב)(3) ייקבע: לאחר קיצוץ של לפחות 70% מהכספים הקואליציוניים

ולדימיר בליאק: שר האוצר הכריז לפני שבועיים וחצי שהוא הולך לקצץ לפחות 70% מהכספים הקואליציוניים

ולדימיר בליאק:  אני מניח שהוא יעמוד במילתו, לכן אנחנו מציעים לתת לזה ביטוי גם בנוסח החוק

משה גפני: מי בעד, מי נגד?      

משה גפני: ההסתייגות לא התקבלה

שולמית אלוני: בסעיף 20(ב) (4) ייקבע: שיעור מימון ההוצאות הדרושות לצרכים אזרחיים ייקבע לאחר סגירת משרדי הממשלה הבאים: משרד ההתיישבות, משרד ירושלים, משרד למורשת, משרד התפוצות והמשרד לעניינים אסטרטגיים

ולדימיר בליאק: העמדה העקבית שלנו לאורך כל התקופה הזאת היא שכל שקל בקופת המדינה חייב לשרת את הצרכים של החזית והעורף

ולדימיר בליאק:  ישנם היום בממשלה לפחות חמישה-שישה משרדים שאפשר לסגור בלי שזה יפגע איך שהוא בפעילות הממשלה

ולדימיר בליאק:  רק על ידי זה אנחנו יכולים לחסוך, להערכתי, כמיליארד וחצי שקל

ולדימיר בליאק:  במקום שאותם מיליארד וחצי שקלים ישרתו את הצרכים הפוליטיים של הממשלה, הם צריכים לשרת את האינטרסים של המפונים, של בתי המלון, של הצבא

ולדימיר בליאק:  אני כל יום מקבל בקשות מהגדודים בצפון ומהדרום על כך שחסר להם ציוד

ולדימיר בליאק:  בואו נסגור את המשרדים האלה, נחסוך את הכסף ונפנה אותו לצורכי המלחמה

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: הממשלה תעשה בחינה נוספת למיצוי כל המשאבים הקיימים בתקציב לפני הגדלת הגירעון

ולדימיר בליאק: אני מציע שנלך לפי ההמלצות של הדרג המקצועי במשרד האוצר ונמצה את כל האפשרויות שיש בתקציב, ויש אפשרויות, לפני שאנחנו מגדילים את הגירעון, כי בסופו של דבר זה יעלה לנו הרבה יותר

משה גפני: מי בעד, מי נגד?      

משה גפני: ההסתייגות לא התקבלה

שולמית אלוני: שיעור מימון ההוצאות הדרושות לצרכים אזרחיים ייקבע לאחר שיבוטל הקיצוץ בתמיכות בעמותות לבריאות הנפש

משה גפני: מי בעד, מי נגד?      

משה גפני: ההסתייגות לא התקבלה

שולמית אלוני: שיעור מימון ההוצאות הדרושות לצרכים אזרחיים ייקבע לאחר שייקבע תקציב קבוע לזק"א

ולדימיר בליאק: אני בעד התקציב לזק"א

ולדימיר בליאק:  אני חושב שאנחנו חייבים להגדיל את התקציב לזק"א מעבר לארבעה מיליון השקלים שמבחינתכם זו הצדקה לכל השחיתות של החמישה מיליארד שקלים של הכספים הקואליציוניים

ולדימיר בליאק:  בואו נגדיל את התקציב לזק"א ונקצץ את הכספים הקואליציוניים המיותרים, מה שיקטין את הגירעון

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: שיעור מימון ההוצאות לצרכים אזרחיים ייקבע לאחר שתיעשה תוספת תקציבית למרכזי חוסן

ולדימיר בליאק: התקציב שם הוא זעום

ולדימיר בליאק:  יש לכם הזדמנות עכשיו לשנות את זה

אורית פרקש הכהן: וגם בבסיס התקציב

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: שיעור מימון ההוצאות הדרושות לצרכים אזרחיים ייקבע לאחר שתיקבע החלטת ממשלה על הקמת גורם מתכלל ותקציב קבוע להתמודדות עם מצבי חירום

ולדימיר בליאק: יש לנו הרבה מסקנות מהטרגדיה והאירועים שאנחנו עוברים בחודשיים האחרונים, אבל אני חושב שהמסקנה הכי חשובה זה שמדינת ישראל לא הייתה מוכנה לחירום

ולדימיר בליאק:  אני חושב שנצטרך להכין אותנו למצב החירום הבא – זו יכולה להיות מלחמה, סבב, רעידת אדמה, מגיפה

ולדימיר בליאק:  הגיע הזמן שיהיה פה איזה שהוא גוף או גורם מתכלל שיטפל בזה

יצחק פינדרוס: אני מסכים איתך במאה אחוז, אבל זה לא קשור לחוק הזה

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: שיעור מימון ההוצאות הדרושות לצרכים אזרחיים ייקבע לאחר הבאת מתווה מיוחד לעיר אילת

ולדימיר בליאק: האמת היא שאני פה סומך על היושב ראש שהבטיח את המתווה בשבוע הבא

משה גפני: לא אמרתי בשבוע הבא, אמרתי אחרי התקציב

משה גפני:  מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: לאחר הבאת מתווה מיוחד לעיר אשקלון     

משה גפני: מי בעד, מי נגד, מי נמנע?     

משה גפני: ההסתייגות לא התקבלה

ולדימיר בליאק: רביזיה

שולמית אלוני: יש רביזיה על הסתייגות מס' 12

שולמית אלוני:  לאחר שיינתן מענה למועצות אזוריות שחלקן נמצא בתוך העוטף

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: שיעור מימון ההוצאות הדרושות לצרכים אזרחיים ייקבע לאחר שכיתות הכוננות היישוביות יתחילו לקבל את כל הציוד הנדרש

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: נעבור להסתייגויות מטעם סיעת העבודה

שולמית אלוני:  במקום "3

שולמית אלוני: 7%" יבוא "4%"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: אחרי "3

שולמית אלוני: 7%" יבוא "ובתנאי שהגדלת הגירעון נעשית על מנת לסייע באופן ישיר למאמץ המלחמתי"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: אחרי "הצבאיים" יבוא "ולצרכי משרתי המילואים והקבע"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: המשפט "בשל פעולות צבאיות משמעותיות" – יימחק

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: במקום "1

שולמית אלוני: 95%" יבוא "3

שולמית אלוני: 75%"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: אחרי "במישרין" יבוא "בעקיפין"

משה גפני: מי בעד, מי נגד?      

משה גפני: ההסתייגות לא התקבלה

שולמית אלוני: אחרי "משמעותיות" יבוא "ונזקי המלחמה"

משה גפני: מי בעד, מי נגד?     

משה גפני: ההסתייגות לא התקבלה

שולמית אלוני: "ולמטרה זו בלבד" תימחק

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: במקום המשפט החל במילים "השנים הבאות" יבוא "החל משנת 2025 ואילך"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: אנחנו עוברים להסתייגויות של ישראל ביתנו

שולמית אלוני:  במקום "2

שולמית אלוני: 75%" יבוא "3%"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: אחרי "3

שולמית אלוני: 75" יבוא "3%"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: במקום "1

שולמית אלוני: 95%" יבוא "1%"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: יתווסף סעיף לפיו הכסף יבוא מתוך משרדי הממשלה המיותרים והכפולים

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: סעיף קטן (ג) יימחק

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: אנחנו עוברים להסתייגויות של המחנה הממלכתי

שולמית אלוני:  בסעיף 1, במקום המילים "3

שולמית אלוני: 7%" יבוא "3

שולמית אלוני: 2%, שמשקף חיסכון לציבור של שמונה מיליארד שקלים חדשים לגירעון בהתאם להצעת אגף התקציבים"

אורית פרקש הכהן: ישבו כאן נציגי אגף התקציבים, כשאלה הסכומים שהם דיברו עליהם לשנתיים

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: בסעיף 2(ב)(1) לחוק העיקרי, במקום המילים "3

שולמית אלוני: 75%" יבוא "3

שולמית אלוני: 25%, שמשקפים קיצוץ נוסף של כספים קואליציוניים שלא בוצע"

אורית פרקש הכהן: כאן הייתי רוצה לפרוס איזו הצעה של קיצוץ אלטרנטיבי שהייתה צריכה להיות בעולם יותר הגיוני ולהביא ל-3

אורית פרקש הכהן: 19% בגירעון, והיא לסגור את המשרד למשימות לאומיות, את המשרד למורשת, את המשרד לשת"פ אזורי, את משרד התפוצות, את המשרד למסורת וירושלים - ולצמצם את משרד הנגב והגליל

אורית פרקש הכהן:  הדבר הזה היה חוסך לנו עוד מיליארד וחצי מיליון שקלים

אורית פרקש הכהן:  שנית, אפשר היה להסיט כספים קואליציוניים שלא נדרשים ישירות ללחימה, כמו 307 מיליון מהמשרד למשימות לאומיות

אורית פרקש הכהן:  ממשרד החינוך, שבסיס התקציב שלו הוא 83 מיליארד שקלים, היינו מוציאים 800 מיליון שקל - זה היה אמנם מקצץ גרעינים תורניים, תרבות יהודית, מענק ירושלים לחינוך, מוסדות פטור ועוד, אבל עדיין היה משאיר את משרד החינוך עם תקציב מאוד גדול

אורית פרקש הכהן:  ממשרד ראש הממשלה היינו מורידים את התוספת הזאת של 19 מיליון שקלים למורשת גנדי - שבאמת מרגיזה

אורית פרקש הכהן:  מהמשרד לשירותי דת, שהבסיס של התקציב שלו הוא חצי מיליארד שקל, היינו מוחקים את התוספת של ההסכמים הקואליציוניים בסכום של 100 מיליון שקל למועצות דתיות, טהרת משפחה, מבני דת, קשרים עם התפוצות

אורית פרקש הכהן:  הדבר הזה היה נותן לנו עוד מיליארד 25 מיליון שקלים

אורית פרקש הכהן:  אם היינו מדברים גם על הנושאים שאני ואתה מתווכחים עליהם, היינו מגיעים לעוד קיצוץ של 2

אורית פרקש הכהן: 7 מיליארד שקלים שיעזור לציבור בישראל כשיגיעו הגזירות

משה גפני: מי בעד, מי נגד, מי נמנע?     

משה גפני: ההסתייגות לא התקבלה

ולדימיר בליאק: רביזיה

אורית פרקש הכהן: רביזיה

שולמית אלוני: בסעיף 20(ב)(2) לחוק העיקרי, במקום המילים "1

שולמית אלוני: 95%" יבוא "0

שולמית אלוני: 175%"

אורית פרקש הכהן: גם פה שתלנו את העמדה של אגף התקציבים לגבי המיליארדים הנוספים שאם שר האוצר היה מקשיב לדרג המקצועי אפשר היה לחסוך

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: בסעיף 20(ב) לחוק העיקרי, במקום המילים "בשיעור נוסף על השיעור האמור בסעיף 6(א) כמפורט להלן" יבוא "בשיעור נוסף על השיעור האמור בסעיף 6(א) כמפורט להלן, ובלבד שהתקציב לשנת 2024 יוקפא עד להחלטת תקציב חדשה וייסגרו המשרדים המיותרים"

אורית פרקש הכהן: זה סעיף שאומר שלא נדון בתכנית מאזנת, בקיצוצים ובהפחתת הוצאות אלא אם קודם ייסגרו משרדים מיותרים והחוק כעת כבר יקפיא את הכספים הקואליציוניים של 2024

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: בסעיף 20(ב) לחוק העיקרי, במקום המילים "בשינוי נוסף על השיעור האמור בסעיף 6(א) כמפורט להלן" יבוא "בשיעור נוסף על השיעור האמור בסעיף 6(א), ובלבד שיישם את מכתבו של ראש אגף תקציבים מיום 6 בנובמבר"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: אנחנו עוברים לקובץ של חברת הכנסת שרן השכל והמחנה הממלכתי

שולמית אלוני:  בסעיף 1, במקום "2

שולמית אלוני: 75" יבוא "3

שולמית אלוני: 7%" ובמקום "2

שולמית אלוני: 75%" יבוא "3

שולמית אלוני: 4%"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: בסעיף 1 לאחר "3

שולמית אלוני: 7%" יבוא "זאת אך למטרות שיקום לאוכלוסייה האזרחית ולמטרות הלחימה של מדינת ישראל במסגרת מלחמת חרבות ברזל"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: בסעיף קטן (א), לאחר "הפעולות הצבאיות המשמעותיות" יבוא "וכל הפעולות הנגזרות מכך"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: במקום "על אף" יבוא "למרות"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: במקום "רשאית הממשלה" יבוא "תהיה חייבת הממשלה"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: אחרי "בשל הפעולות הצבאיות" יבוא "ולצורך הכנת היישובים במתן טיפול ומענה"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: במקום "בשיעור נוסף שלא יעלה על 3

שולמית אלוני: 75%" יבוא "בשיעור נוסף שלא יעלה על 3

שולמית אלוני: 4%"      

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: לאחר "הנובעים במישרין מהפעולות הצבאיות המשמעותיות" יבוא "אשר משפיעות על המשק וכלכלת האזרחים"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: לאחר המילים "במישרין" יבוא "ובעקיפין"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: במקום "שלא יעלה על 1

שולמית אלוני: 95%" יבוא "שלא יעלה על 1

שולמית אלוני: 5%"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

שולמית אלוני: במקום "לא יבוא בחשבון כחלק מסכום ההוצאה הממשלתית" יבוא "יוחרג מסכום ההוצאה הממשלתית"

משה גפני: מי בעד, מי נגד, מי נמנע?     

משה גפני: ההסתייגות לא התקבלה

משה גפני: אני עובר לסעיף הבא בסדר היום: הצעת חוק-יסוד: משק המדינה (הוראת שעה לעניין חוק התקציב לשנת 2024 – חרבות ברזל)

משה גפני:  ביקשנו להגיע להסכמה עם משרד האוצר לגבי נוסח של חוק שיובא לכאן

משה גפני:  שגית, את יכולה להגיד לנו?     

שגית אפיק: 	שאלה אותי חברת הכנסת אורית פרקש על המשמעות של אי העברת הצעת החוק, או העברת הצעת החוק ביחס ל"פלאט"

שגית אפיק:  אמרתי אתמול, ונדמה לי שזה גם מתבטא במסמך שהעברתי לכם, שככל שלא יוארכו המועדים אז לכאורה אנחנו נמצאים בסוג של לקונה שכשנכתב חוק היסוד לא תוכננה

שגית אפיק:  אם הצעת החוק להארכת המועדים כפי שמבקשת עתה הממשלה לא תעבור, לכאורה לא צריכים להעביר דוח הפרשים וגם לא יחול ה"פלאט" האוטומטי

שגית אפיק:  אני רואה חשיבות עצומה לכך שתיקון לחוק-יסוד: משק המדינה בעיתוי הזה יתקיים ויתבצע

שגית אפיק:  אני לא בטוחה שהדרך הנכונה לכך היא תיקון בהוראת שעה של הארכת מועדים, ואני אסביר למה

אורית פרקש הכהן: בחוק יסוד גם, לא?     

שגית אפיק: כן

שגית אפיק:  לעשות הוראת שעה בחוק יסוד זה לא דבר מקובל

שגית אפיק:  היינו רוצים שחוקי היסוד שלנו יהיו חוקי יסוד שקירותיהם עשויים אם לא בטון אז לפחות לא פל-קל, לכן תיקון בהוראת שעה הוא פחות נכון

שגית אפיק:  עם זאת, אכן יש כאן נסיבות חריגות במיוחד שבוודאי לא נצפו כשתוקן חוק היסוד במקור ונקבע מנגנון ההתכנסות

שגית אפיק:  אנחנו נמצאים בפעם הראשונה לאחר שהוסדר תקציב דו שנתי בחוק יסוד

שגית אפיק:  תקציב דו שנתי זה אחד הדברים שאמנם נעשה בו שימוש פעמים רבות בממשלה ואושר על ידי הכנסת, אבל אין ספק שתקציב דו שנתי זה תקציב שבסופו של דבר עוקף את יכולת הפיקוח האפקטיבית של הכנסת

שגית אפיק:  התיקון של הארכת מועדים כשאנחנו לא באמת יודעים מה יקרה אחר כך, ובתיקון הזה גם ועדת הכספים יוצאת מהאירוע - -     

אורית פרקש הכהן: אבל אמרתם שאנחנו לא מסכימים להוציא את ועדת הכספים

שגית אפיק: אמרנו שאנחנו לא מסכימים, אבל בלוחות הזמנים שיהיו את מבינה שיהיה מאוד קשה לחזור לכאן ולקבל מכאן פידבק אמיתי

שגית אפיק:  אפשר להשאיר את ועדת הכספים, אבל אנחנו לא רוצים להגיד בכאילו, אנחנו רוצים לעשות חוק שבסוף גם נדע ליישם אותו

שגית אפיק:  בפעם הראשונה שהיינו צריכים ליישם את החוק זה לא הצליח

שגית אפיק:  אז נכון, בפעם הראשונה נתקלנו בנסיבות חריגות, אבל גם בפעם הקודמת נתקלנו בנסיבות חריגות כי הייתה הקורונה

שגית אפיק:  אולי בפעם הבאה שנרצה ליישם את זה יהיו חוצנים, יהיו נסיבות חריגות אחרות

שגית אפיק:       למרות שמובנת הצעת החוק שלכם, מובנת הבקשה לדחות ומובן למה הממשלה מפרה כרגע את חוק היסוד, אני לא חושבת שתיקון של הוראת שעה בהארכת מועדים הוא המנגנון הנכון

שגית אפיק:  גם אם יחרגו וזה לא יהיה 15 בדצמבר אלא 17, 19 או 20 בדצמבר, בסופו של דבר התכנית של הממשלה היא להביא תקציב לשנת הכספים 2024

שגית אפיק:  מה שאני חשבתי, ושוחחנו על זה אתמול גם עם משרד המשפטים וגם עם משרד האוצר, זה לעבור לתיקון שיהיה תיקון קבוע, כשהתיקון הקבוע יגיד שבמקרים שבהם יתעוררו נסיבות חריגות במיוחד, שאלו נסיבות אובייקטיביות, לא נסיבות שנובעות כתוצאה מהסכמים קואליציוניים או מקשיים מסוימים שהממשלה גילתה, כל לוחות הזמנים יתארכו

שגית אפיק:  בצורה הזאת מה שיקרה זה שעדיין יהיה "פלאט" ועדיין יהיה אותו זמן שרצינו לוועדת הכספים

שגית אפיק:  מה יקרה אם היא תביא תקציב חדש? היא תעשה קודם "פלאט" "טיפש" ו"פלאט" "חכם", אם היא תרצה, ואז ועדת הכספים לא יוצאת מהעניין

שגית אפיק:  רווח נוסף לאירוע זה שזה לא תיקון בהוראת שעה שעכשיו נצטרך כל פעם לבחון

משה גפני: רעיון טוב

ינון אזולאי: 	כלומר לתת מועדים - -?     

שגית אפיק: להגיד שככל שיש נסיבות חריגות ואובייקטיביות של כמעט סיכול, הממשלה תוכל לעשות דחייה של הגשת דוח ההפרשים

שגית אפיק:  משהיא דוחה את דוח ההפרשים גם המשך התהליך נדחה באותו מועד

שגית אפיק:  צריך לתת לזה זמנים - -     

אורית פרקש הכהן: ואז יכולים לבוא ולדחות את דוח ההפרשים בחצי שנה

שגית אפיק: זה צריך להיות ל-30, 45 ימים או 60 ימים גג, לא יותר מזה

שגית אפיק:  אם הנסיבות החריגות הם חוצנים, זה יהיה ל-60 יום, אבל אם מדובר בדברים יותר קטנים, זה יהיה ל-30 יום

עודד פורר: אמרת שנסיבות חריגות הן לא נסיבות פוליטיות

עודד פורר:  צריך לציין את זה בחוק

שגית אפיק: זה לא נסיבות פוליטיות, זה נסיבות חריגות אובייקטיביות שאינן תלויות בממשלה, אינן תלויות בסיכום קואליציוני כזה או אחר

חמד עמאר: אבל הדחייה הזאת אף פעם לא הייתה בגלל נסיבות

שגית אפיק: הממשלה הפרה את חוק היסוד, אין ויכוח על זה, אבל אפשר לומר שהם נתקלו בנסיבות שאף אחד לא יכול היה לצפות אותן בשום מצב שהוא

אורית פרקש הכהן: מה שאת אומרת זה שבמקום שיהיה כאן תיקון שהוא הוראת שעה לחרבות ברזל, נתקן את התיקון שבא אלינו בשנת התקציב האחרונה, שזה לפני פחות מחצי שנה, תיקון קבוע

אורית פרקש הכהן:  אם באה הממשלה ולא עומדת בהוראות האלו, אנחנו - -      

שגית אפיק: רק מהנסיבות החריגות

שגית אפיק:  היא לא יכולה לא לעמוד כי לא הצליח לה

אורית פרקש הכהן: ברור לך שזה יהפוך לכלל

שגית אפיק: אני לא חושבת שזה יהפוך לכלל, כי בכל זאת אנחנו מדברים על חוק יסוד

חמד עמאר: אנחנו נותנים להם פתח מאוד גדול

אורית פרקש הכהן: את אומרת שכל התהליך, במידה ויש דחייה, מתחיל להיספר קדימה בהתאם לדחייה, כאשר בסמכות ועדת הכספים לבדוק, לתקן, לחזור, להעיר

אורית פרקש הכהן:  מה מונע ממך לתקן את זה בהוראת השעה הזאת?     

שגית אפיק: אני לא רוצה הוראת שעה

אורית פרקש הכהן: למה את צריכה את הסיכול ואת הנסיבות החריגות? אני מציעה שבלי שום קשר לכלום תתני לכל ממשלה גרייס עד דצמבר - -     

שגית אפיק: אבל אז באמת זה יהפוך לכלל

שגית אפיק:  לא רצינו שזה יהיה הכלל

שגית אפיק:  כשחוקקנו במקור את חוק היסוד עמדנו על לוחות הזמנים

שגית אפיק:  היה חשוב גם לאגף תקציבים שלוחות הזמנים יהיו צפופים

שגית אפיק:  גם הם רוצים להתכנס ללוחות הזמנים האלה

שגית אפיק:  אנחנו לא באמת רוצים שתמיד יהיה "פלאט", תיקונים ושינויים לתקציב השני

אורית פרקש הכהן: למרות שאת זוכרת שכשהחוק הזה נחקק הערנו לאגף תקציבים שמדובר במנגנון מאוד stressful

שגית אפיק: נכון

אורית פרקש הכהן: כי גומרים תקציב דו שנתי בסביבות אפריל וכבר בנובמבר צריך להודיע

שגית אפיק: לתת את פסקת החסד הזאת בלי נסיבות חריגות נראה לי סותר את מה שהחברים אמרו כאן לגבי זה שזה עלול להיות בכל מקרה, גם במקרים פוליטיים שלא היינו רוצים שייחשבו לנסיבה חריגה

ינון אזולאי: מה יקרה השנה אם לא מביאים את התקציב בינואר? על פי איזה תקציב יתנהלו?      

אורית פרקש הכהן: ייכנס לתוקף ה-"פלאט"

ינון אזולאי: איזה "פלאט" יהיה?         

אורית פרקש הכהן: ביחס ליעד הגירעון

שגית אפיק: זה מאיץ את הממשלה להביא

שגית אפיק:  אין שאלה לגבי זה שלגבי 2024 חייבים להביא תקציב חדש, משום שהכל השתנה, כל הנתונים וכל התחזיות השתנו

שגית אפיק:  אנחנו נמצאים באירוע פיסקלי אחר לחלוטין

ינון אזולאי: יהיה "פלאט" בגלל שיש תקציב

ינון אזולאי:  בשנה שאין תקציב זה יהיה אחד חלקי 12

שגית אפיק: פה המנגנון הוא שאין אחד חלקי 12

עודד פורר: גם אין את הסנקציה של תקציב לא עובר

שגית אפיק: נכון, אבל המשרדים לא יוכלו להשתמש בו

שגית אפיק:  ה-"פלאט" ה"טיפש" לא יאפשר להם, זה קיצוץ עצום

אורית פרקש הכהן: זה הרעיון

אורית פרקש הכהן:  הרעיון הוא להלחיץ את הממשלה לעבוד

שגית אפיק: זה יקרה

אורית פרקש הכהן: התיקון שלך יגיד: למרות כל האמור בחוק הזה, במקרים של כמעט סיכול יתחיל לחול מנגנון של דחייה, כשבכל היתר זה יהיה 1 בנובמבר

שגית אפיק: את אומרת שאפילו אם אין נסיבות חריגות ניתן גרייס לממשלה

שגית אפיק:  אני מציעה לחשק את זה קצת

אורית פרקש הכהן: כי השוט האמיתי הוא ה-"פלאט"

אורית פרקש הכהן:  האוצר מוגן על ידי ה-"פלאט"

שגית אפיק: היו לנו ויכוחים על העניין של לוחות הזמנים עם משרד האוצר

שגית אפיק:  השארנו את לוחות הזמנים בחוק היסוד, שזה גם לא הדבר הכי אסתטי והדבר שהכי היינו רוצים שיהיה בחוק יסוד, אבל מכיוון שהיה חשוב לכולם שזה יהיה כך - עשינו את זה

משה גפני: זה רעיון טוב

משה גפני:  משרד האוצר, אתם מסכימים לזה?         

אסתי פלדמן: 	אמנם הממשלה נמצאת בהפרה של חוק היסוד כנוסחו היום, אבל העיכוב בהגשת דוח ההפרשים לא מאיין את כל מנגנון ההתכנסות, לכן ברגע שהממשלה תגיש, והיא חייבת להגיש את דוח ההפרשים, כל המנגנון ייכנס לתוקפו

שגית אפיק: 	זה בידיים שלכם, של משרד האוצר בעיקר להגיש את דוח ההפרשים

שגית אפיק:  גם היום אתם מבקשים ארכה שהיא לא קטנה, אתם מבקשים עד 15 בדצמבר, ואני מבינה שגם לא בטוח שתעמדו ב-15 בדצמבר

שגית אפיק:  גם ב-1 בספטמבר לא עמדתם, כשאז עוד לא היה 7 באוקטובר

אורית פרקש הכהן: 	למרות שדוח הפרשים זה תוצאתי, זה כאילו טכני

שגית אפיק: 	הם הסבירו אתמול שלא

אורית פרקש הכהן: דוח הפרשים זה לא דבר מתמטי?     

תמר לוי בונה: טרם 7 באוקטובר לא היה אף אחד שחשב שאנחנו לא עומדים בלוחות זמנים

ינון אזולאי: כשהגיע לפה החוק ושאלנו לגבי מה שאמור להיות מוכן והגיע התאריך שלו, אמרתם שאין לכם משהו כזה

תמר לוי בונה: היו לנו כבר את המספרים, ואתמול גם ראית אותם

תמר לוי בונה:  עשינו דיון פנימי לגבי השאלה אם אנחנו רוצים להציג מספרים שהם לא רלוונטיים למציאות

תמר לוי בונה:  הנחנו שזה הרבה פחות טוב להציג מספרים מנותקים מהמציאות מאשר לדחות

ינון אזולאי: אבל זה הרבה יותר טוב לעמוד בחוק מאשר להפר את החוק

אסתי פלדמן: עמידה בהיבט הטכני של החוק, שזה המועד, הייתה חותרת תחת התכלית של החוק - להציג בפניכם את המספרים העדכניים

אסתי פלדמן:  אם היינו עומדים באופן פורמאלי ודווקני בתאריכים של החוק, היינו יושבים כאן ומדברים על מספרים שהם לא רלוונטיים

ינון אזולאי: גם האמירה שלכם לא הייתה ברורה

תמר לוי בונה: לא הייתה לנו בעיה להביא מספרים לא רלוונטיים

אסתי פלדמן: מפני כבודה של הכנסת חשבנו שנכון יותר - -     

ינון אזולאי: איך אני אוהב שאתם דואגים לכבודה של הכנסת

אסתי פלדמן: אמרנו את זה לאורך כל הדרך

משה גפני: מה שקרה כאן, שזו לא הייתה כוונת המחוקק, זה שחלו שינויים, לצערנו הרב, לא טובים שכתוצאה מהם הייתה בעיה עם הגשת הדוחות

משה גפני:  אני מסכים עם העיקרון שלא עשיתם את זה בכוונה

משה גפני:  ההצעה שמציעה שגית היא הצעה טובה - למה אתם צריכים להתנגד לה?     

אסתי פלדמן: אנחנו לא מתנגדים

אסתי פלדמן:  להצעה של שגית יש שני רכיבים

אסתי פלדמן:  האחד, להפוך את הוראת השעה להוראה של קבע, והשני, לדחות את המועדים באופן שאותו "פלאט" מדובר ייגרר מעבר ל-1 לינואר 2024, מעבר ל-1 לינואר הרלוונטי בכל שנה

אסתי פלדמן:  לדבר הזה יש בעיה משפטית ומקצועית מבחינה זו שמתחילים את השנה עם תקציב לא רלוונטי

אסתי פלדמן:  זה שה-"פלאט" נכנס במועד מאוחר יותר אומר שאנחנו מתחילים את שנת 2024 עם תקציב שבכלל לא מתכתב - -     

אורית פרקש הכהן: היא אומרת שה-"פלאט" נכנס בינואר

אסתי פלדמן: הוא נכנס 45 ימים אחרי ה-24 לדצמבר

אורית פרקש הכהן: אז היא תגיד שזה יהיה לא יאוחר מ-1 בינואר, כדי שזה יהיה שנת תקציב

אסתי פלדמן: אם מצמצמים הכל ל-1 בינואר, התאריכים לא מתכנסים

שגית אפיק: כי אז את לא יכולה להאריך

אסתי פלדמן: אנחנו מאריכים הכל ב-45 יום

אסתי פלדמן:  אין לנו התנגדות בסיסית להארכה הזאת, על אף שאנחנו מתחילים את ה-1 בינואר עם חוק תקציב מדינה שהוא אינו רלוונטי בעליל

שגית אפיק: אותו דבר בשיטה שלך

אורית פרקש הכהן: לא, היא מקבלת "פלאט"

אורית פרקש הכהן:  ההגנה שלה זה ה-"פלאט" ב-1 בינואר

אסתי פלדמן: בשיטה שלי זה הוראת שעה שלפיה אני מטפלת באופן כירורגי רק בשנת 2024 כי אני יודעת איזה נסיבות חריגות היו לי

שגית אפיק: אם בשנה הבאה יש לך שוב מלחמה, שוב קורונה, שוב עניין אחר, את שוב תבואי עם הארכת מועדים

שגית אפיק:  בתקציב ההתאמות גילינו שתקציב דו שנתי לא מכסה את ההפרשים

שגית אפיק:  זו לא פעם ראשונה שזה קורה

אסתי פלדמן: לא תהיה לי קורונה או מלחמה בדיוק בחודש אוקטובר, שלושה שבועות לפני שאני צריכה להגיש דוח הפרשים

שגית אפיק: מי אמר?      

אורית פרקש הכהן: היא אומרת שלא משנה מה יקרה ובאיזה חודש זה ייצא, הגרזן של ה-"פלאט" ירד בינואר, כדי שהממשלה לא תגיע למצב שבו המנגנון מתחיל לעבוד אבל הכסף כבר חויב בינואר או בפברואר בלי "פלאט"

אורית פרקש הכהן:  כל המנגנון ששגית מציאה זה דחייה גוררת דחייה ושה-"פלאט" על הממשלה, השוט על הממשלה בתקציב נוחת בינואר

שגית אפיק: אנחנו ניכנס לינואר גם לשיטתם

שגית אפיק:  היא רק אומרת שבפעם הבאה לא תהיה מלחמה באוקטובר

אורית פרקש הכהן: למה? היא דוחה את דוח ההפרשים ואת התכנית המאזנת, אבל כל יתר המועדים נשארים, לא?     

אסתי פלדמן: 	החלק השני של ההצעה של הייעוץ המשפטי לכנסת אומר שכל המועדים נדחים ב-45 יום

אסתי פלדמן:  החלק הראשון אומר שאנחנו בתיקון קבוע שלא באמת יודעים לגדר אותו

אסתי פלדמן:  "נסיבות חריגות" זה ביטוי די עמום, ואז אנחנו נתקעים עם הוראה של קבע - -      

משה גפני: את יודעת כמה חוקים של קבע שינינו?     

אסתי פלדמן: 	אנחנו באים ואומרים שנסיבות חריגות הן מעצם טבען משהו שאנחנו לא יודעים להגדיר מראש

משה גפני: מה אכפת לכם שזה יהיה הוראת קבע?           

אסתי פלדמן: ברגע שאנחנו נותנים כוח בידי הממשלה להגיד "יש נסיבות חריגות שאינני יודעת מה הן - -     

שגית אפיק: 	אין ייעוץ משפטי לממשלה שיודע לפרש מה הן נסיבות חריגות? זה לא מגיע לאישור ועדת הכספים שבה יש ייעוץ משפטי שצריך לפרש מה הן נסיבות חריגות?     

חמד עמאר: לא ניתן לקבוע מה הן נסיבות מיוחדות?      

משה גפני: מה הוויכוח?     

אסתי פלדמן: אם יש לנו הוראה קבועה שדוחה את הכל ב-45 יום - -     

שגית אפיק: עד 45 יום, תלוי בנסיבות

אסתי פלדמן: אנחנו חושבים שזה דבר יחסית פרוץ שאי אפשר לקבל כהוראה של קבע

אסתי פלדמן:  אם רוצים לדחות 45 יום באופן שה-"פלאט" ייכנס בתקופה מאוחרת של השנה, צריך לצמצם את הנסיבות החריגות למשהו מאוד מאוד ספציפי

אסתי פלדמן:  אני חושבת שזו גם הכוונה שלכם

אסתי פלדמן:  לטעמנו לא מספיק להגיד נסיבות חריגות באופן כללי ורחב, אלא צריך להגיד נסיבות של מצב חירום שהתקיימו בחודשיים או בשלושת החודשים לפני דוח ההפרשים

אסתי פלדמן:  הרי נסיבות חריגות שהתקיימו במאי מאפשרות לממשלה להתארגן - -     

אורית פרקש הכהן: מערכת בחירות זה נסיבות חריגות?     

שגית אפיק: לא

אורית פרקש הכהן: למה? אם פתאום ממשלה יוצאת לבחירות, אסור לה לחייב את הממשלה הבאה

אורית פרקש הכהן:  מה קורה בבחירות?     

שגית אפיק: אף אחד לא חושב שזה נכנס

שגית אפיק:  אין שאלה על מערכת בחירות

אסתי פלדמן: במערכת בחירות יש את חוק-יסוד: הכנסת שאומר לך מתי את מגישה את התקציב

שגית אפיק: אלה כלים אחרים

משה גפני: התחייבתי שב-14:50 נצביע על הרביזיות ועל החוק הקודם

משה גפני:  יש שתי רביזיות שהוגשו על החוק הקודם

שולמית אלוני: הרביזיה הראשונה על ההסתייגויות של יש עתיד

משה גפני: מי בעד הרביזיה, ירים את ידו? מי נגד?      

משה גפני: הרביזיה לא התקבלה

שולמית אלוני: הרביזיה השנייה היא על הסתייגויות של קבוצת המחנה הממלכתי, הסתייגות מס' 5

משה גפני: מי בעד הרביזיה? מי נגד?         

משה גפני: הרביזיה לא התקבלה

משה גפני: אני עובר להצבעה על הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד-2023

משה גפני:  מי בעד הצעת החוק, ירים את ידו?     

משה גפני: בעד – 8  

משה גפני: נמנעים – אין  

משה גפני: הצעת החוק התקבלה ותעבור למליאת הכנסת לקריאה שנייה ושלישית

משה גפני:  אנחנו ממשיכים בהצעת חוק היסוד

אסתי פלדמן: 	עמדתנו היא שככל שהדבר הזה הופך להיות הוראה של קבע, הנסיבות החריגות צריכות להיות מצומצמות להכרזה על מצב חירום בפרק זמן מסוים לפני ה-1 בנובמבר

שגית אפיק: 	בעצם אמרת הוראת שעה בכאילו הוראת קבע, כי את אומרת שבאוקטובר צריכה לקרות מלחמה

שגית אפיק:   את אומרת שהכרזה על מצב חירום בחודשים מסוימים זה שבאוקטובר תהיה מלחמה, לכן עדיף להישאר בהוראת שעה

אסתי פלדמן: קורונה זה מצב חירום

ולדימיר בליאק: האירוע הזה של הפרת חוק יסוד על ידי הממשלה, זה אירוע בלתי נסבל שעובר איך שהוא על הדרך

ולדימיר בליאק:  אתמול שר האוצר ישב פה ואמר: היינו לא בסדר"

אורית פרקש הכהן: שלא היה לו זמן

ולדימיר בליאק: חוק יסוד זה לא בירוקרטיה, לכן ראוי שהממשלה תתייחס לזה בצורה אחרת

ולדימיר בליאק:  אני חושב שהטיעונים של היועצת המשפטית עושים שכל ואני תומך בהם

חמד עמאר: לא יכול להיות מצב שממשלה מפרה חוק יסוד

חמד עמאר:  אפילו עם השינוי שהיה אחרי ה-7 לאוקטובר יכלו להביא לנו דוח ולהגיד שהנסיבות השתנו ומכינים דוח חדש

חמד עמאר:  אני מסכים עם ההצעה של היועצת המשפטית לכנסת

אלעזר שטרן: אני חושב שזה לוקח אותנו לדיון ישן לגבי מה זה חוק יסוד

אלעזר שטרן:  דווקא הזלזול במושג של חוק יסוד, ואת זה אני אומר כמי שניסה להעביר חוקי יסוד ברצף, פוגע בבניין הזה

משה גפני: הבאתי את החוק הזה בהמלצה של היועצת המשפטית של הכנסת

משה גפני:  צריך להבין שקרה משהו

משה גפני:  כשזה הובא לדיון בוועדה לא הסכמנו לדחייה

משה גפני:  כוונת המחוקק לא הייתה שמביאים תקציב ל-2023 ומביאים תקציב ל-2024

משה גפני:  יש סיבות להקל לגבי זה שהממשלה לא עמדה בחוק היסוד

משה גפני:  אני לא מסנגר עליה, אבל צריך לקחת בחשבון את מכלול הנושא שעליו אנחנו מדברים

משה גפני:  לא ידענו שזה מה שיקרה בתקופה הזאת

ולדימיר בליאק:   לא זו בלבד שהממשלה הפרה חוק יסוד, גם בהצעת החוק הזאת היא פוגעת בסמכויות של ועדת הכספים

ולדימיר בליאק:  אך אתה נותן לזה יד?     

משה גפני: מה פתאום, אני לא אתן את זה

ולדימיר בליאק: זה משהו אחר, אבל בנוסח זה ישנו

תמר לוי בונה: 	לנו יש קושי עם זה שבמשך 45 יום יש תקציב שלא ברור איפה הוא עומד ואיך הוא מתכתב עם המציאות

תמר לוי בונה:  הקושי שלנו נובע מכך שאנחנו מתמודדים עם תקציב בלי שהוא תואם את המציאות, כש-45 יום זו תקופה ארוכה לדבר הזה

אורית פרקש הכהן: בלי החוק הזה שנכנס לתוקפו לפני כמה חודשים זה היה המצב, הייתם צריכים להפעיל את הלחץ שלכם על הממשלה

משה גפני: שגית, יש בפניי שתי ברירות

משה גפני:  ברירה אחת היא לנסח את מה שאת מציעה ולהצביע, ברירה שנייה היא לחכות למחר ולנסות להגיע להסכמה

אסתי פלדמן: הפערים בעינינו לא גדולים

אסתי פלדמן:  אנחנו אומרים שבעולם שבו ה-"פלאט" הוא מעבר ל-1 בינואר ואנחנו בהוראה של קבע, חייבים לבסס את הנסיבות החריגות, חייבים לתחום אותם בזמן – כלומר, נסיבות חריגות שהתקיימו בינואר של שנה שעברה לא יכולות להשפיע על דוח ההפרשים

שגית אפיק: אנחנו מדברים על חוק תקציב שנתי בנסיבות מאוד - -     

אסתי פלדמן: לתחום את הנסיבות החריגות לתקופה ספציפית שקודמת לדוח

אסתי פלדמן:  אם את לא רצית שזה יהיה אוקטובר, זה יכול להיות ספטמבר, זה יכול להיות אוגוסט, אבל זה צריך להיות פרק זמן תחום

שגית אפיק: אפשר לשקול שהנסיבות החריגות יהיו בתקופה

אסתי פלדמן: דבר נוסף שחשוב לנו זה יותר למקד מה זה נסיבות חריגות, כי בהכרזות על מצב חירום יש המון המון סמכויות - יש את פקודת בריאות העם, יש את חוק ההתגוננות האזרחית

אסתי פלדמן:  יש הרבה מאוד אפשרויות להכריז על מצבי חירום

שגית אפיק: חוק ההתגוננות האזרחית וכל יתר החקיקה, למעט פקודת בריאות העם, מתייחסים למצבים ביטחוניים

אליהו (אלי) רביבו: אם קובעים בהגדרות שכל עוד מצב החירום מתקיים יש המשכיות לאותה הוראת שעה, למה צריך לגדור את זה בחודש כזה או אחר?      

שגית אפיק: הם צריכים לעמוד בזמנים

משה גפני: שגית, מה את מציעה?     

שגית אפיק: נביא לכם נוסח שיהיה מוסכם

שגית אפיק:  אם לא יהיה מוסכם למחר, תצביע על מה שתחליט מבין האפשרויות

שגית אפיק:  אתם מנחים אותנו לנסח הוראת קבע עם נסיבות חריגות

שגית אפיק:  אנחנו ננסה בינינו לראות אם אנחנו יודעים לנסח את הנסיבות החריגות בצורה יותר מדויקת

אליהו (אלי) רביבו: למה קבע ולא הוראת שעה?     

אורית פרקש הכהן: כי זה כאילו החוקה שלנו

חמד עמאר: חוק יסוד

אליהו דלל: אדוני היו"ר, אני מקבל את ההצעה של שגית

משה גפני: אנחנו מבקשים שתנסו להגיע להסכמה

משה גפני:  מחר נקיים הצבעה על הנוסח שלכם

משה גפני:  תודה רבה, הישיבה נעולה